***Дарсил тема:*** Предложениялъул бет1ерал членал. Подлежащее .

***Дарсил мурад***: Предложениялъул членазе баян кьезе лъай. Гьел цоцаздаса рат1а рахъизе лъай.

***Дарсил алатал:*** карточки, тетрадь, таблица, кеч1. Кинопроектор. Компьютер.

***Дарсил план:***

1. Орг момент.
2. Цебе малъараб такрар гьаби - кроссворд
3. Карточкабаздасан х1алт1и
4. Ц1ияб дарс
5. Дарс щула гьаби.
6. Дарсил х1асил
7. Рокъобе х1алт1и.

***Дарсил ин:***

1. Орг момент.

Учителасул цебераг1и.

Г1агараб авар мац1. Дир кинабго бечелъи, кинабго хазина, дир дарман, дир гьаракь. Дуца, квер кьун, вит1ана дун гьит1инаб росулъа к1удияб дунялалде. Мун кидаго дунгун буго. Кинидахъ дица къабул гьабураб дур коч1ое кидаго дун хисич1о. Дир рек1елъ ц1а бакизе, г1уч1ал росизе, дун дун мадугьалихъе ине ккеч1о. Гьел нилъер ц1ар раг1арав Шаг1ир Расул Х1амзатовасул раг1абаздалъун бокьун буго, лъимал, дие байбихьизе гьаб авар мац1алъул г1адатияб гуреб дарс. Тема жакъасеб буго, лъимал:

Гьеб ц1ар лъазе ккани, нилъеца сапар бухьине ккола аралде. Гьеб лъач1они, дарсил темаги нилъеда лъаларо.

«»кроссоврд»

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1.п | р | и | л | а | г | а | т | е | л | ь | н | о | е |
|  | | | 2.м | о | р | ф | о | л | о | г | и | я |  | | | | |
|  | | | | 3.д | о | п | о | л | н | е | н | и | е |  | | | |
|  | | | 4.г | л | а | г | о | л |  | | | | | | | | |
|  | 5.ф | о | н | е | т | и | к | а |
|  | | | 6.ж | и | н | с |  | | | | | | | | | |
|  | 7.ф | р | а | з | е | о | л | о | г | и | я |  | | | | |
| 8.о | б | р | а | щ | е | н | и | е |  | | | | | | | | |
|  | |  | 9.м | е | ж | д | о | м | е | т | и | е |  | | | | |
| 10.л | е | к | с | и | к | а |

**«Предложениялъул бет1ерал членал – подлежащее».**

***Дарсил мурадги буго,***- предложениялъул членазе баян кьезе лъай. Гьел цоцаздаса рат1а рахъизе лъай. Нилъго рижараб ракьалде, нилъерго мац1алде ва нилъерго ват1аналде рокьи бижизаби.

1. ***Цебе малъараб такрар гьаби - карточкаби***

***Ват1ан*** *- морфологияб разбор.*

***Ясбер-*** *фонетикияб разбор.*

*Гьит1инаб ват1ан, мун дие бищунго хирияб буго.*

1. **Карточкабаздасан х1алт1и.**
2. **Разминка.**
3. Литература – маг1арул мац1алда (адабият)
4. 20 г1асруялъул Гомер (Сулейман Стальский)
5. Сордо ингун бач1уна (къо)
6. Россиялъул т1аса бищараб футболалъул бет1ерав тренер (Гусс Хиддинг)
7. Дунял-г1аламалъе г1ищкъул рукъ барав. (Мах1муд)
8. Загьру кьун хварав шаг1ир – Эльдарилав
9. Х1амзат ккола киса (Ц1адаса)
10. Росиялъул форвард англиялда х1ала вугев. Аршавин ва Павлюченко
11. Ч1анк1ада бит1ун ц1ар- Тажудин
12. Метер маг1арул мац1 хвезе батани, …. (лъил раг1аби)
13. Нилъер гьалбал ккола киса.
14. Нилъ лъидехун ва сундехун ругониги к1алъай (обращение)
15. Цо чиясул к1алъай. (монолог)
16. К1иго ва ц1ик1к1ун чиясул к1алъай. (диолог )
17. Нилъехъа Росссиялъул бах1арчи.
18. Жакъасеб дарсил тема.
19. **Ц1ияб дарс.**

Предложениялъул членал абула предложениялъулъ ругел, кинаб бугониги, суалалъе жаваблъунги рач1унел раг1абазда.

Подлещажее ккола предложениялъул бет1ераб член. Жаниб жинца иш гьабулеб , ялъуни жиндир х1акъалъулъ бицунеб член.

Учителас дарс бицана.

Кету кьижун буго.

Лебалас ч1ел босана.

К1иабилесда жаваб хеккого лъана

Ц1аларасда г1елму лъала.

Хъалиян квешаб жо буго.

Кват1и- дур г1айиб гуро.

Сон жакъаялда релълъунаро.

**Дарс щула гьаби:**

…. кепал харбал рицине бокьула.

….. берцинго сурат бахъула.

….. классалъул булбул йиго.

….. ях1-намус бугев вас вуго.

….. адвокатлъун яхъине бокьун буго.

….. йик1инесей врач ккола.

…… бищунго берцинай йиго.

…….гьалбал рокьула.

Тексталда подлежащеял ратизе.

Цонигиял гьел г1олохъабазул бертин бихьч1о дида. Цо къоялъ рогьалилъ милъиршабазул ч1ирч1ириялъги, гъадулел кьаг1азги, кинидаса ричулаго

Г1одулел лъималазул гьаркьазги гуро дун йорч1изаюрай. Щибали ц1ар лъезе лъалареб, цадахъ гъорлъ жубан г1одулел руччабазул гьракьазги, доре –гьанире рекерулел бихьиназул х1ат1азул чвархъиялъги, илхъи буц1ц1ине теч1ого рат1а гьарун рачун унел чуязул пашманаб х1их1идиялъги турк1изаюна дун. «Рагъ!», «Рагъ!», «Рагъ!»-ан раг1улеб бук1ана дида.

**Дарсил х1асил гьабила.**

Рокъобе х1алт1и – ват1ан, ракь, гьлбал абурал раг1аби подлежащеяллъун ккезарун предложениял г1уц1изе.

**Родной язык 11 класс**

***Дарсил тема:*** Предложениялъул бет1ерал гурел членал.

***Дарсил мурад***: Предложениялъул членазе баян кьезе лъай. Гьел цоцаздаса рат1а рахъизе лъай.

***Дарсил алатал:*** карточки, тетрадь, таблица, кроссворд.

***Дарсил план:***

1. Орг момент.

2. Цебе малъараб такрар гьаби

3.Таржама гьаби.

4.Кроссворд –разминка.

5. Ц1ияб дарс

5. Дарс щула гьаби.

7. Дарсил х1асил

8. Рокъобе х1алт1и.

***Дарсил ин:***

1. Орг момент.
2. ***Цебе малъараб такрар гьаби***

***унтиялъ*** *- морфологияб разбор.*

***грипп-*** *фонетикияб разбор.*

***Синтаксияб разбор****- Нижер школалда г1емерал лъимал гриппалъ унтун руго, гьединлъидал учителас киназадаго гьарана ц1одорго рук1аян.*

**Гьединлъидал** – союзияб раг1и, х1асил бич1ч1изабулеб маг1наялъул.

1. **Таржама**
2. Кроссворд- (разминка).
3. **Ц1ияб дарс.**

Предложениялъул членал абула предложениялъулъ ругел, кинаб бугониги, суалалъе жаваблъунги рач1унел раг1абазда.

**Бет1ерал гурел членал**

**Хъвалсараб дополнение (лъица? сунца? лъие? сундуе? лъида? сунда?лъихъе? сунхъе? лъихъ? сундухъ? лъихъан? сундухъан?лъиде?сунде?)**

**Определение (кинаб? кинав?кинай? кинал? чан? чанабилеб? лъил? сундул?)**

**Х1ал (киб? кибе? киса? кисан? кида? кидаллъизег1ан? кин? щай? сундуе г1оло?)**

**Лъималазги ургъун, доскаялда хъвала предложениял ва гьабула разбор, рачуна х1асилалде.**

**Дарсил х1асил гьабила.**

**Рокъобе х1алт1и** – Дица жакъа заводалъул инженергун гара-ч1вари гьабуна.

Нужеца лъималазухъе спичкаби кьоге.

Нилъерго ват1аналдаса нилъ кидаго ч1ух1ула.

«Грипп» ва «Гепатит» абураб раг1и подлежащеелъун, сказуемоелъун, бит1араб ва хъвалсараб дополнениелъун, х1аллъун ккезабун предложениял г1уц1е

***Дарсил тема:*** Г1азиз Иминагъаев «Муллаги ясги», «Нек1о х1алт1ухъанасул г1умру». К1.В.рагъул темаялда хъварал асарал.

***Дарсил мурад***: Асаразул анализ гьаби. Жакъасеб г1умругун дандекквей.

***Дарсил алатал:*** т1ехь.

***Дарсил план:***

1.Орг момент.

2. **Литературияб диктант.**

2.Аудирование ва таржама.

3. Дарс гьикъи.

4Коч1ол маг1наябгун сипатияб анализ гьаби.

5Рокъобе х1алт1и.

***Дарсил ин:***

1.Орг момент.

2. **Литературияб диктант.**

1. Цоцазе данде ч1араб маг1на бугеб пикру загьир гьабула.
2. Инсанасул рек1ел х1ал, предметазул сипат-сурат баян гьабизе хъвалсараб маг1наялда х1алт1изабараб раг1уда, раг1ул г1уц1иялда.
3. Коч1ол калам пасих1лъизе ва бицунеб жоялдехун авторасул бугеб бербалагьи загьирлъизе х1алт1изарулел гвангъарал сипатиял раг1аби.
4. Художествияб асаралда жиндир х1акъалъулъ бицен гьабулеб жоялда.
5. Коч1олаб каламалъулъ цого гьаркьал (рагьукъал) такрарлъиялда щибилан абулеб
6. Насих1атаб хасияталъул, сатирияб х1асилалъул асаралда.
7. . Асаралъул лъугьа-бахъин цебет1езе кьуч1 лъолеб ишалда абула
8. Къисаго г1адаб к1вар бугел лъугьа-бахъиназул бицунеб, тарихияб ва бах1арчияб темаялда коч1одалъун хъвараб эпосияб асар ккола….
9. Асаралъул г1уц1иялда, гьелъул бут1аби рекъезариялда ва гьел бут1абазда гьоркьор ругел рухьеназда абула
10. Авторас рек1ел х1ал анищал, къасдал, т1абиг1алде, инсанасде бугеб рокьи рагьулел коч1одалъун хъварал асарал**.**
11. Хабарияб къаг1идаялда хъвараб, хабаралдаги романалдаги гьоркьосеб асар **,** лъугьа-бахъин бук1уна чанго, г1ахьллъи гьабулел чаг1азул къадарги ц1ик1к1араб бук1уна.
12. Хабарияб формаялда хъвараб, к1удияб сюжетияб мухъалдасан г1уц1араб, к1удияб заман жанибе бачараб
13. Гьениб бицуна цо хасаб лъугьа- бахъиналъул, г1ахьаллъи гьабула дагьал г1адамаз ва сюжетияб мухъги цо бук1уна

***Жаваб: 1. Антитеза, 2. Метафора, 3. Эпитет, 4. Тема,5. Аллитерация, 6. Басня, 7. Завязка 8. Поэма, 9. Сюжет, 10. Лирика, 11. Къиса, 12. Роман, 13. Хабар.***

**Таржама ва аудирование.**

**Г1азиз Иминагъаев (аудирование ва таржама)**

***(1892 — 1944)***

Даргиязул поэт Г1азиз Иминагъаев гьавуна Сергохъала районалъул Г1ай-мау-махьи росулъ. Иминагъаев ккола даргиязул литератураялда сатираялъе кьуч1 лъуравлъун. 1 кеч1 гьес хъвана медресеялда ц1алулеб мехалъго. Т1оцебесеб сборник къват1ибе биччана 1941 с. Цогидал мискинзабазда цадахъ х1алт1и балагьулаго, гьев цо чанго шагьаралде щвана. Гьединлъидал, гьесда лъик1 лъалаан революциялда цебесеб г1умру. Коч1олъги гьес рехсон буго жинцаго х1ехьараб г1акъуба-къварилъи.

Г1азиз Иминагъаев ккола даргиязул советияб литератураялъе кьуч1 лъурав поэт.

Гьес жигараб г1ахьаллъи гьабуна ц1ияб г1умру г1уц1иялъулъ.

Германиялъул фашистал т1аде к1анц1араб мехалъ,поэтги Ват1ан ц1унизе рагъде ана. 1944 соналъ фронталда, зах1матго унтун, рокъове вит1ула ва, Дагъистаналде щун

лъабго моц1г1ан заман арабго, Иминагъаев г1умруялдаса ват1алъана.

Рокъобе кьураб бицин, ва сипатиябгун маг1наялъул анализ асаразул гьаби.

**«Муллаги ясги**» - *рух1аниязул рух1ияб хъарцинлъи, хъант1и къват1ир ч1вазари.*

**«Х1алт1ухъанасул г1умру**»- *х1алт1ухъанасул кьог1аб къисмат бихьизаби.*

***Рокъобе х1алт1и****: дагъистаналъул антологиялдаса Г1. Иминагъаевасул ва Р.Нуровасул асарал ц1али.*

***Дарсил тема:*** Эффенди Капиевасул г1умру ва творчество. «Поэт» абураб т1ехьалдасан «Гуч» абураб бут1а.

***Дарсил мурад***: Творчествоялъул лъай г1ат1ид гьаби. Асар ц1али. Жакъасеб г1умругун дандекквей.

***Дарсил алатал:*** т1ехь ва сурат.

***Дарсил план:***

1.Орг момент.

2. **Тестал**

2.Аудирование ва таржама.

3.

4. асар ц1али.

5Рокъобе х1алт1и.

***Дарсил ин:***

1.Орг момент.

2. **Тестал .**

**3. Аудирование ва таржама.**

Эффенди Капиев гьавуна Гъумекиб росулъ. Киназдего г1унт1ун тумазул бихьинал рук1ана гъалайчаг1илъун. Гъалайчилъи гьабулаан Эффендил инсуцаги. Махщелчаг1и, жидерго махщалие къвариг1унел алаталги росун, росабалъа росабалъе ун, пахьул т1аг1алаби къач1алел рук1унаан. Ч1ах1иязда цадахъ, гьезие кумек гьабун, х1алт1улел г1исиналги рук1унаан. Гьел щолаан Дагъистаналъул росабалъе, Гуржиялде, Азербайджаналде, Астраханалде, Ростовалде, х1атта Россиялъул рик1к1адал росабалъегицин. Маг1арулаз махсара гьабула: «Хъарпуз къот1ани, гьениса къват1ивегицин тумав к1анц1ун вач1уна,» - ян.

Эменгун цадахъ Эффенди Капиевасги сверана Ставрополь краялъул росаби. Гьедин тирулаго, бижун батизе ккола вук1инесев хъвадарухъанасулъ Россиялдехун, г1урус мац1алдехун, г1урус т1абиг1аталдехун рокьи.

Лъимал г1емераб Капиевазул хъизан думалъего Темир – Хан – Шураялде (гьанжесеб Буйнаксиялде) бахъана. Лъималазда гъорлъ восарав Эффендида хеккого лъараг1 мац1 лъана. Гьев ккана детдомалде, ц1алана педтехникумалда цебе бук1араб школа – интернаталда. Лъуг1изабуна Ленинградалъул машиностроительный институт.

Адабияталде рокьи жеги гьит1инго бижана. Школалда вук1аго гьес г1урус мац1алда хъвалаан басняби. Гьел рахъулаан къадал газеталда цадахъго жинцаго рахъарал сураталгун. Т1олгоялде г1унт1ун Крыловасул басняби гьесда рек1ехъе лъалаан. К1удияб махщалида рицунаан кепал лъугьа – бахъинал.

Школалда гьев г1урус адабияталъул дунялалде лъугьана. Гьесул рек1елъ бак1 ккуна Пушкинил, Лермонтовасул, Лев Толстоясул асараз. Гьез гьесие рагьана Кавказ.

Гьесул мурад бук1ана маг1арулазул халкъияб коч1ол бечедаб дунял к1ванаг1ан г1ат1идго ц1алдолезе рагьизе.

*4.* ***«Гуч»*** *ц1али.*

*5. асар ц1алун лъуг1изабизе ва анализ гьабизе.*

***Дарсил тема:*** Обращениялги, гьоркьор карал раг1абиги, междометиялги гъорлъ ругел предложениял.

***Дарсил мурад***: каламалда жаниб О, ГЬ.р.ва М бугеб к1вар баян гьаби, гьелгун ругел предложениязулъ рит1ун лъалхъул ишарабилъун руг1ун гьари.

***Дарсил алатал:*** карточки, тетрадь.

***Дарсил план:***

1. Орг момент
2. Карточкабаздасан х1алт1и
3. Цебе малъараб такрар гьаби (разминка)
4. Ц1ияб дарс
5. Дарс щула гьаби.
6. Дарсил х1асил
7. Рокъобе х1алт1и.

***Дарсил ин:***

1. Орг момент.
2. **Карточкабаздасан х1алт1и. (10 мин)**
3. **Разминка.**
4. Литература – маг1арул мац1алда (адабият)
5. 20 г1асруялъул Гомер (Сулейман Стальский)
6. Гьаракьазул ва х1арпазул бицунеб г1елмуялъул бут1а (фонетика)
7. Дагъистаналъул Блок(Мах1муд)
8. Дунял-г1аламалъе г1ищкъул рукъ барав. (Мах1муд)
9. Загьру кьун хварав шаг1ир – Эльдарилав
10. Сатираялъе кьуч1 лъуна. (Ц1адаса)
11. Ч1анк1ада бит1ун ц1ар- Тажудин
12. Метер маг1арул мац1 хвезе батани, …. (лъил раг1аби)
13. Раг1абазул риххуларел дандраялин абула сунда (фразеология)
14. Нилъ лъидехун ва сундехун ругониги к1алъай (обращение)
15. Цо чиясул к1алъай. (монолог)
16. К1иго ва ц1ик1к1ун чиясул к1алъай. (диолог )
17. Нилъехъа Росссиялъул бах1арчи.
18. Кват1и х1исаб гуро. **Кват1и** - кинаб каламалъул бут1а ( глаголияб ц1ар)
19. Предложениялъул член- мац1ихъан (сказуемое)
20. Тайпа цоял членал к1иго ги союзалъ цолъизаруни, кинаб лъалхъул ишара лъолеб?
21. Гьоркьор карал раг1аби кин т1езарулел?
22. «Х1акъикъат » газетаялъул бет1ерав редактор.
23. Математика, синус, лексика кинал стилалде гъорлъе колел? (Г1елмияб)
24. Кибго: хурзабахъ, росулъ , ахакь г1азу бан буго – (ГЬ.раг1и кинаб бугеб ва кинаб лъалхъул ишара лъолеб?)
25. . суалияьб предложениялъ кинаб маг1на кьолеб? (гьикъул)
26. Ах1изе глагол щиб формаялда бугеб? (мурадияб форма - инфинитив).
27. Суалалъе кидаго кьола щиб (жаваб).
28. **Ц1ияб дарс.**

* Обращение (хит1аб) абула калам лъидехун ялъуни сундехун буссинабун бугебали бихьизабулеб раг1иялда. Обращениялъун цо раг1и кколеб г1адин, раг1абазул дандраялги ккун рук1ине бегьула.

**Масала: *Расита****, жакъа класссалда дежурный мун йиго.*

*Хирияб росу-ракь, мун дие бищунго хирияб буго.*

* *Гьоркьор кколел раг1абиян абула жинца бицунеб жоялде бугеб гьоркьоблъи бихьизабизе к1алъалес х1алт1изарулел раг1аби.*

|  |  |
| --- | --- |
| ***Маг1на*** | ***Гьоркьор кколел раг1аби*** |
| 1. *Бат1и-бат1ияб даражаялъул (божилъи, рак1ч1ей, щакдари.)* 2. *Рек1ел бат1и-бпт1иял асарал: рохел пашманлъи, рек1екълъи, разилъи* 3. *Калам бач1араб бак1(кисан, лъидасан раг1араб)* 4. *Каламалъул тартиб, ирга ва пикрабазул бухьен* | *Узухъда, щаклъи гьеч1ого, унго-унгоги, бит1араб буго, х1акъаб жо, х1акъаб раг1и лъалеб жо буго-* **ц1ик1к1ун божилъи, рак1ч1ей.**  *Балики, цощинаб, нагагь, батизе бегьула-* **щакдари.**  *Талих1алъ, насибалъ, бит1ккей г1еларищ, киг1ан бокьич1ониги, талих1 къосин г1еларищ, насиб гьеч1олъи бихьуларищ*  *Дир х1исабалда, бицанихъе, абухъего, лъилалиго пикруялда рекъон, пуланазул лъазабиялда рекъон*  *Цо бугони, к1иабизе бугони, палх1асил, къокъаб раг1и, гьединаб къаг1идаялда, масала, гьелъул г1аксалда.* |

*Междометиялин абула бат1и-бат1иял рек1ел х1алал загьир гьарулел, хисуларел раг1аби.*

*Кьибил такрарлъун лъугьарал междометиял дефис лъун хъвала: огьо-гьой, вай-вай, вала-лай. Междометиялгун ха частица рек1ун хъвала.*

*Вагьай, бабал гьит1ич, узухъда, насибалъ, цо бугони…., машааллагь, гье гьал раг1абиги гъорлъе ккезарун, предложениял г1уц1е.*

**11 класс Авар адабият**

**Дарсил тайпа – лекция.**

***Дарсил тема:*** 1946- 1990 соназда дагъистаналъул миллияб адабият

***Дарсил мурад***: 1946- 1990 соназда дагъистаналъул миллияб адабиятгун лъай-хъвай гьаби. Лекция хъвай ц1убай.

***Дарсил алатал:*** т1ехь.

***Дарсил план:***

1.Орг момент.

2. лекция.

3. Рокъобе х1алт1и.

***Дарсил ин:***

**1.Орг момент.**

Совет литератураян абула революциялдаса хадуб, ай 1917 соналдасан байбихьун г1уц1араб адабияталда, Дагъистаналда Совет власть т1убанго бергьараб сонлъун 1920 сон рик1к1аниги. Гьеб заманалдасан байбихьун маг1арулазул кинабго х1аракат, зах1мат, литературияб иш хурхараб бук1ана социализм г1уц1иялъул къеркьеялда.

1917 соналъ февралалда пача рехараб инкъилаб ккана, халкъазе эркенлъи щвеч1ониги, гьелъ г1ат1идго нух рагьана къеркьезе. Пача рехиялдаса рохарал киналго Дагъистаналъул шаг1ирзабаз куч1дузулъ къват1ире кьуна мискин халкъалъул пикраби. Гьезул куч1дузулъ бук1ана жидерго напсалъул ургъел гьаби гуреб, т1олго мискин халкъалъул къисматалъул ургъел гьаби. Рекъарухъаби ва х1алт1ухъаби ах1улел рук1ана инкъилаб цебе бачине, эркенлъи т1алаб гьабун къеркьезе. Жиб бижараб къоялдаса нахъе Дагъистаналъул совет литератураялъ г1умруялда ккарал к1удиял лъугьа-бахъинал: ц1ияв инсан вижи, г1адамазда гьоркьор ц1иял гьоркьорлъаби, гьудуллъи, вацлъи, цоцазул адаб-хъатир гьаби, щулалъи, миллатазда гьоркьоб гьуинлъи, божилъи цебет1ей т1адег1анаб даражаялда бихьизабуна.

Революциялъул тушбабазде, чияр гъийин ц1ц1улел бечедазде ва гьединго чияр ракьал рахъулезде данде къеркьолаго Дагъистаналда бижун бач1ана бат1и-бат1иял миллатазул гьудуллъиялъул бухьен. Прогрессивияб поэзиялъ квербакъи гьабулеб бук1ана инкъилабалъул къуватал г1урус пролетариаталда сверун гъункиялъе. Хъах1абросулъа Мах1мудица Февралалъул революциялде гьабураб коч1олъ (1917 с.) кинабго мискин халкъалде хит1аб гьабулеб бук1ана цолъун къеркьезе рахъаян. Гьес кеч1 хъвана жиндирго миллат гуреб, т1олго халкъалъул рахъ ккун, классияб мурадалда. Гьеб бук1ана жеги поэт полкалда хъулухъ гьабулев вугеб мех, живго г1адал бат1и-бат1иял халкъазул г1олохъабазул пикраби революциялде руссунеб заман:

Г1арабул аскарал кутакалилан

Кагътида бач1уна бит1ун энисан.

Ах1иларо коч1ой, кквеларо хоч1ий,

Ч1алг1аде соролев гьеч1о гьав салдар.

Рикъзи т1еренав гъоркь, т1имугъ керчав т1ад

Т1екъаб г1умруялда г1адалъ жоги бан,

Жал меседилаб бис, вуссина дунги

Дур нуралъ гвангъараб Дагъистаналде!

Февралалда ккараб инкъилабалдаса хадуб нилъер улкаялъул киналго халкъал рагъа-рачарана. Киналго миллатаз байбихьана къеркьей. Зулмуде данде къеркьезе, тушбабазде данде унго-унгояб к1удияб ва законияб рагъ гьабизе т1оцебе байбихьана г1урус халкъалъ. Гьеб мустах1икълъана реццалъе ва эркенлъи талих1алъе. Инкъилабалъулъ г1урус х1алт1ухъабаз кколеб бак1 бихьана аваразул шаг1ир Мах1мудида, гьес коч1олъ ах1ана:

Зодисан решт1араб аятцин гуриш,

Гурун ругин гъуждул мискинзабаца.

Москва-Петербургалъ телдай бач1ана,

Туманк1 кодоб кквеч1ев инсанго гьеч1ин.

Эркенлъиялъе г1оло къеркьей багъарана т1олго Дагъистаналда. Мискин халкъалда гьоркьоб тарбия кьеялъул х1алт1и гьабулеб бук1ана революционераз, большевиказ, церет1урал хъвадарухъабаз, шаг1ирзабаз. 1917 с. май моц1алда г1уц1ун бук1ана ДПАБ – Дагъистаналъул лъай кьеялъулгин агитациялъул бюро. Гьелъул бут1рул рук1ана Уллубий Буйнакский ва Гьарун Саг1идов. Мах1ач Дахадаевас ва Дж. Къоркъмасовас г1уц1ун бук1ана Дагъистаналъул социалистияб къукъа. Гьез къват1ире риччалел рук1ана газетал, листовкаби. Гьел т1ирит1изарулел рук1ана росабалъ. Май моц1алъул ахиралда Унсоколо рекьарухъабаз восстание багъаризабуна, х1укуматалъул ракьал мискинзабазда гьоркьор рикьеян т1алаб гьабун. Щаклъи гьеч1еб жо буго, Мах1мудил куч1дуз мискинзабазул къеркьеялъе гъира-шавкъ базабулеб бук1ин. Г1емерисел гьесул политикиял куч1дул нилъехъе щун гьеч1о, амма щварал бергьун гъваридаб маг1наялъул ва пассих1ал руго:

Гьаваялда бакъул хьвади хисундай,

Хъах1лъи т1амулеб рахъ бат1ияб бугищ?

Бет1ергьанас росдай хурдай бач1ина,

Хасалил сардазда зобал гъугъанищ?

Гъорлъ-гъорлъ жеги пача чучун гьеч1илан,

Чарал харбал руго хважаинасул.

Хвараб жаназадул ч1агояб раг1ад,

Дунни божуларо бук1инин абун.

Шаг1ир божарав вуго т1екъаб г1умру т1аг1иналда, рит1ухъаб, гьайбатаб г1умру т1аде бач1иналда. Хважаинзабазул «чарал харбазда» гьес г1адалъ жо бана. Мах1мудил пикруялда рекъон, инкъилаб т1олго халкъалъул иш ккола, гьеб гучаб чвахи ва цебет1ей ч1езабизе к1олев чи вук1инаро, «щвараб г1ор гьукъулев чи ватиларо».

Инкъилаб ккараб буго мискин халкъалъул мурадал ц1унун, гьезул гьудуллъи, вацлъи ва г1аданлъи щулалъизабизе, «бач1ина бакъул къо дун тайпаялъе» - ян угьун х1ухьел биччалеб буго Мах1мудил гьалаглъараб кереналъ. Чан нухалъ гьев инжит гьавурав бечедаз, вухун, кьабун, т1аде ццидалал гьаби гьусунги… Инкъилабалъул х1акъалъулъ хъварал куч1дуз нилъее нуг1лъи гьабула Мах1мудил бит1араб ва камилаб политикияб пикру бук1иналъе, г1умруялъухъ гьев бит1ун валагьулев вук1иналъе.

1917 соналъул 3 апрелалда М.Дахадаевас «Заман» абураб газеталда хъван бук1ана: «Г1емерал г1асрабазул тарихалда жаниб т1оцебе Россиялда гьелъул халкъаз эркенго х1ухьел ц1ана, цо кьабиялдалъун инкъилабалъ зулмудукь рук1арал бат1иял халкъал г1урус халкъгун цолъизе толареб бук1араб квек1ен т1аг1инабуна… Жалго жидедаго ч1езе инкарги гьабич1ого, щибаб халкъ г1едег1улеб буго Россиялъул демократиялъул кьералгун цолъизе, гьелъул лозунгаздаса нахъе ккунгут1изе, гьелъ киналго зулму, лагълъиялдаса эркен гьаруна».

Амма эркенлъиялде нух Дагъистаналъул шарт1азда ц1акъ зах1матаб бук1ана. Революция цебет1еялъе хасго квал-квал бук1ана миллатал г1емерлъиялъ, рух1ияб нахъеккеялъ, бечедал г1адамаз.

Дагъистаналда дол соназ бук1араб ах1вал-х1алалъул сурат цебе ч1езабулаго, халкъияв поэт Ц1адаса Х1амзатица хъвалеб буго:

Ханзабазгун бегзабаз

Бак1-бак1аздасан реч1ун,

Беццал маг1арулазда

Баг1араб ц1а бакана.

«Большевиказул х1алт1и

Хун бугиланги» абун

Халкъ цоцазде гьусизе

К1вараб жигар бахъана

Бечедаз жидерго бет1ерлъун вищун вук1ана Х1оцоса Нажмудин. Гьес к1удияб аскарги бак1арун гъазават – «динияб рагъ» лъазабун бук1ана большевиказда. Кавказалда капурзабиги нахъе гъун, бусубабазул х1укумат г1уц1изе кколин абулеб бук1ана. Рух1аниязул аслияв тушман вук1ана Мах1ач Дахадаев.

М. Дахадаевасулгун Мах1мудил лъик1аб гьоркьоблъи ва гьудуллъи бук1ана. К1удияв революционерасда лъалаан коч1ол раг1ул къуват, маг1арул халкъалда гьоркьоб Мах1мудил бук1араб къимт. Киназего баянаб жо буго 1918 соналда Мах1муд Мах1ачил т1адкъаял т1уразе росабалъе хьвадулев вук1ин. Жиндирго куч1дузулъги гьес баян гьабулеб бук1ана Х1оцоса Нажмудин щив чи кколевали. Гьев шаг1ирасул жиндирго тушманги кколаан. Октябралъул революция ккун хадуб Дагъистаналда Совет власть лъазабуна. 1918 с. марталда Нажмудин имам Петровскиялде т1аде к1анц1ана, гьениб жеги т1убан щулалъич1еб Советияб властги нахъе кьабг1ун, жиндирго режим ч1езабуна. Гьеб лъугьа-бахъин ккелалде цебе Мах1мудица коч1олъ ах1ана:

Мискинаб халкъалда кьан бан хьвадарав

Х1оцосев раг1ула жив имамилан.

Унго божиладай гьаб язихъаб халкъ

Г1умру нахулъ араб къоркъочехьалда.

Г1урус пачаясул божараб бах1ри,

Гьанже х1апдеялъе сабаб лъач1ого.

Мах1ач ч1вазе кколев капурчийилан

Кибго росабалъе ах1и щай балеб?

Аллагьас т1ад тарав пача вугилан,

Ник1алай веццарал щай нечоларел?!

К1удияв шаг1ирасул политикиял куч1дузул бергьун ц1ик1к1араб к1вар бук1ана маг1арулазе революциялъулаб, интернационалияб тарбия кьеялъулъ.

Ц1ияб г1умруялде бугеб маг1аралазул г1ищкъу кутакаб бук1ана. Гьелъ батила мискинзабаз Мах1ачилги, Мух1амадмирза Хизроевасулги, Муслим Атаевасулги ва цойгидал революционеразулги рахъ кколебги бук1араб. Граждан рагъул заманалдаго баг1арал партизаназул рахъги ккун, Ц1адаса Х1амзатица хъвана «Дунги нужеда гьоркьов» абураб кеч1. Революциялъул рахъги ккун, Хъах1аб росулъа Мах1мудицаги «Рек1елъ иях1 бугев аск1овег1ан ц1ай» абураб коч1олъ рохел загьир гьабуна:

Ракьул бут1а гьеч1ел, бокьоб панз гьеч1ел,

Гьаб бурангун лъугьа, дунял лъухьизе.

Литература цебе т1еялъе лъик1аб квербакъи гьабуна Дагъистаналда кколел рук1арал лъугьа-бахъиназ: къоабилел соназда рагьана чанго басмахана, къват1ире риччазе байбихьана газетал, журналал. 1922 соналъ басмаялда рахъана т1оцересел букварал, ц1алул т1ахьал. Хадур къват1ире риччана бат1и-бат1иял т1ахьал, гьезда гьоркьор рук1ана художествиял асаралги: халкъиял куч1дул, Мах1мудил къасидатал, поэмаби.

Совет власталъул заманалда х1адурана г1емерал учительзаби, врачал, инженерал, рагьана лъабго институт, цо университет, Дагъистаналда рахъана г1емерал машгьурал, гьунар бугел г1алимзаби. Кин бугониги, революциялда цебе авар литература ц1ик1к1ун бухьараб бук1ана г1елмуялда. Хъвадарухъаби рук1унаан г1алимзабилъун. Гьединаб къаг1ида дагьаб чучлъана Совет власть бергьун хадуб.

Гьеб рахъалъан мисал босизе бегьулевлъун, г1елмуги гъакълуги коч1олъ бессарав шаг1ирлъун ккола Ц1адаса Х1амзат. Гьесул «Г1адатазул жул» абун ц1арги лъун, т1оцебесеб камилаб т1ехь къват1ибе биччана 1934 соналъ. Х1амзатида цадахъго литературиял асарал хъвалел рук1ана Заид Х1ажиевас, Ражаб Динмух1амаевас, Асадула Мух1амаевас, Мух1амад Хуршиловас ва цогидазги. Гьез жигар бахъулеб бук1ана куч1дул, поэмаби гурелги, харбал, къисаби, романал, комедияби хъвазеги. Амма абизе ккола, прозаялъул асарал жеги заг1ипал рук1анин.

Рагъул соназда нилъер литература лъугьана халкъалъул пикру бихьизабулеб гучаб алатлъун. Аслияб тема бук1ана тушманасде бугеб гьалагаб ццин, ват1аналде бугеб рокьи, бах1арчилъи ва гьединго хияналъи. Хъвадарухъабаз х1албихьула маг1арулазул тарих ц1и гьабун, гьенисан ват1ан ц1унун рагъарал багьадурзабазул образал рихьизаризе. Ц1адаса Х1амзатица хъвала тарихияб поэма «Шамил».

Гьениб поэтас бит1араб къимат кьун буго «рак1азда чаран лъурал» багьадурзабазеги, гьезул бет1ер Шамилица гьабураб рагъуеги, рак1ч1езабулеб буго Дагъистаналъул васал кидаго бах1арзал рук1иналда:

Дагъистаналъул лъимал,

Лъиего рокьи гьеч1ел,

Кьалде ккун х1ал бихьарал

Бах1арзаллъун рик1к1уна.

К1удияб Ват1анияб рагъул соназда Х1амзатица бихьизабуна жив унго-унгояв патриот вук1ин, гьесул ццидалаб ва х1алуцараб гьаракь багъана Дагъистаналъул кьурабазда:

Цадахъ ярагъ бухье, бихьинал-ц1уял,

Бахьи гьеч1еб г1умру г1унт1улеб бугин! –

Гьедин ах1ана халкъияв шаг1ирас рагъ ккарал т1оцересел къоязда радиоялдасан гьабураб хит1абалъулъ. Рагъул заманалда гьев к1вах1 тун х1алт1ула, басмаялда рахъула «Ват1аналъе г1оло» (1942), «Къисасалде!» (1944) абурал т1ахьал, «Базалай», «Рагъда дандч1вай» абурал пьесаби.

1943 соналъ Заид Х1ажиевас къват1ибе биччараб «Кьалул куч1дул» абураб т1ехьалда маг1арул г1олиласул рек1ее зах1малъула г1алхулал фашистаз улка мерхьунеб бук1ин, рагъде унеб мехалъ вижараб т1алъиялде вуссун, гьелъул гьайбалъиялдаса ч1ух1ун, бергьенлъи босизе бук1иналда рак1ч1ун, гьес абула:

Къо-мех лъик1, хирияб т1адмаг1аруллъи,

Т1огьода росарал дур расалъаби,

Хъах1ал т1охал ругел дур рорхалъаби,

Лъарал гъулгъудулел дур гъварилъаби.

Гьединал гьайбатал сипатал гьарун, рек1елъе рортулел раг1абаздалъун хъвараб буго Заид Х1ажиевасул «Къо-мех лъик1» абурабги ва цогидалги асарал.

Берцинго хъвараб буго архивалда батараб Ражаб Динмух1амаевасул «Хиянатчи» къисаги. Рагъул соназда, кинабго совет халкъалъулго г1адин, маг1арулазулги рух1ияб къуват щулалъана, адабият бечелъана, хъвадарухъабазда к1вана гьайбатал образал г1уц1изе. Литератураялда гъорлъе лъугьана г1олохъанаб г1ел: Х1амзатил Расул, Мухтар Абакаров ва гь. ц.

Ват1аналъе рух1 кьун, рагъда хвана хъвадарухъаби Т1агьиров Абакар, Ражаб Динмух1амаев, Мухтар Абакаров, лъукъун т1ад руссана Сулиманил Мух1амад, Г1абдулмажид Хачалов.

Совет Союзалде т1аде к1анц1ун вах1шияб рагъ байбихьидал Гитлерида рак1алда бук1ана нилъер миллатазул гьудуллъи щулияб гьеч1ин, гьеб цо чармил зар кьабурабго бихъун инин. Амма фашистазе бокьухъе гуреб, гьелъул г1аксалда ккана. Рагъалъ гьудуллъи т1адеги щула гьабуна. Гьеб гьудуллъи ва вацлъи щулалъиялъул бицун хъварал руго авар литератураялъул г1емерисел асарал.

Советиял халкъазул биххи гьеч1еб цолъи ц1акъго гьайбатал сипатаздалъун бихьизабун буго 1947 соналъ хъвараб Ц1. Х1амзатил «Кремлиялде» абураб коч1олъ. Гьеб кеч1 маг1арулазул халкъияб кеч1лъун лъугьана, киназдаго рек1ехъе лъала ва ах1ула панаяб макъаналда. Кеч1алъе хасиятаб буго недегьлъи, х1еренлъи, чвахун бач1ин ва т1адег1анаб цок1аллъи. Гьеб кеч1алъ музыкаялъухъ г1енеккараб мехалъ г1адаб асар гьабула рек1ее, беричал сипатаз гьениб бахчун буго гучаб пикру ва маг1на:

Дир рек1ел тел буго тахшагьаралде

Тари гьеч1еб х1обол кварида бараб

Берзул канлъи буго Кремлиялде,

Кунч1и меседилаб ц1ваялъ гвангъараб.

Дица квер бан буго маххул кварида,

Халкъ т1аделъаниги, т1езе к1олареб.

Мугъ буго дица ч1ван кьурул сирталда,

Дунял т1ун аниги т1урк1изе гьеч1еб.

Нилъер Ват1аналъул талих1 бихьулищ

Тушбаби соролез сверухъе къараб?

Совет улкаялда баркула рохел,

Бергьараб къуваталъ къолден рет1араб.

Коч1ол маг1наги куцги гьениб биххизабизе к1олареб х1алалъ цолъараб буго. Шаг1ирас гъваридаб рек1ел тел бит1улеб буго тахшагьаралде, гьеб тел тари гьеч1еб куцалъ щвела гьенибе, шаг1ирасул рек1елаб бухьен буго кунч1и меседилаб ц1ваялъ гвангъараб Кремлялъулгун. Гьеб хурхен кидалго хвел гьеч1еб, киг1ан к1удиябги къуваталда т1езе к1олареб буго. Шаг1ирас мугъ ч1ван буго дунял т1ун аниги, биххизе гьеч1еб кьуруялда.

Х1амзатица гьудуллъи, совет халкъазул вацлъи релъинабулеб буго т1олареб кьурул сирталда, гьесул рак1 ч1араб буго гьудуллъи абадиялъ т1урк1изе гьеч1олъиялда. Нилъер Ват1ан талих1аб буго, гьеб данде гьабураб, «сверухъе къараб» буго багьадурал халкъаз — «тушбаби соролез». Совет улкаялъ, кутакаб къуваталъул къолден рет1ун буго. Гьеб къуватаб къолден – кидалго биххилареб вацлъи ккола. Гьединаб маг1на бич1ч1ула Х1амзатил кеч1алдасан.

Инсул ирсги босун литератураялъул лъик1ал г1адатал ва гьайбатал къаг1идаби цере т1езаруна Расул Х1амзатовас – чанго премия босарав халкъияв шаг1ирас. Гьесул куч1дузулъ руго пикраби: Датъистаналъул культура ва маг1ишат цебе т1уна, щайгурелъул маг1аруласул ват1анлъун Советияб Россия лъугьиндал, шагьаразул, росабазул, т1абиг1аталъул гьумер гуребги, маг1аруласул хасият хисана, ц1илъана, вацлъи ц1ик1к1ана.

Совет власталъул заманалда маг1арулазул г1умруялъулъ ккараб хиса-басиялъе къимат кьей, жакъасаб къоялъул т1алабалда рекъон тарихиял лъугьа-бахъинал рихьизари г1адал суалал аслияллъун лъугьуна Р. Х1амзатовасул творчествоялда.

Жиндирго миллат ц1унулев чилъун гурев, т1олго миллатал к1одо гьарун гьезда гьоркьоб гьудуллъи, вацлъи щула гьабизе г1оло х1алт1ана поэт. Жиндир росдаде ва Дагъистаналде бугеб гьесул рокьи кутаклъана гьел к1удияб улкаялъул гьит1инал бут1аби ругин абураб пикру рек1елъ щулалъиялъ.

1955 с. къват1ибе биччараб «Дагъистаналъул их» абураб куч1дузул т1ехь лъугьана шаг1ирасул поэзиялда жаниб иххлъун, гьесул т1адег1анаб пагьмуялъе нуг1лъун. «Гьесул куч1дузул бищунго къиматаб рахълъун ккола гьел гучал, къуватал рук1ин, гьез шавкъ бижизабула» — ян хъвана 1955 с. Михаил Светловас.

Рагъдаса хадусел соназда хъварал лъик1ал асаразда гьоркьор рехсезе бегьула Ц1адаса Х1амзатил «Вехьасул къиса», Х1амзатил Расулил поэмаби, лирикиял асарал, Асадула Мух1амаевасул «Маг1арулай» къиса, Заид Х1ажиевасул сатириял куч1дул ва гь. ц.

К1икъоялда анц1абилел – лъабкъоабилел соназда авар литература цебе т1езе лъик1аб квербакъи гьабуна Х1амзатил Расулил, Муса Мух1амадовасул, Мах1амад Сулимановасул, Машидат  
Гъайирбековалъул, Г1умар-Х1ажи Шахтамановасул, Г1адаллол,  
Х1ажи Гъазимирзоевасул, Фазу Г1алиевалъул асараз. Рак1ч1ола  
Х1амзатил Расулил «Т1адег1анал ц1ваби», «Дир Дагъистан»,  
«Маг1арул къиса», «Къо бащалъукь щобда Дагъистаналда»;  
Муса Мух1амадовасул «Къисас», «Борч», «Горо-ц1ер балелде  
цебе»; Фазу Г1алиевалъул «Муг1рузул закон», «К1иго микьир»,  
«Хъах1илаб ц1ад»; Мух1амад Шамхаловасул «Дир эмен»,  
«К1к1алахъ бахъараб кьвагьи», «Намус»; Мух1амад Сулимано­васул «Огниялда», «Рагъул нухазда» ва гьел гурелги нилъерго  
хъвадарухъабазул т1ахьал маг1арулаз гъираялда ц1алулел рук1иналда.

***Рокъобе х1алт1и – лекция бицине ва обзоралъе кьурал асарал ц1али.***

***Родной язык 11 класс***

***Дарсил тема:*** Гьоркьор кколел раг1аби ва предложениял (вводные слова ) .

***Дарсил мурад***: Гь. КК. Р. Баян кьезе лъай, гьел предложениязулъ бит1ун х1алт1изаризе бажари дурус гьаби, гьелгун лъалхъул ишараби лъезе лъай.

***Дарсил алатал:*** доска, тетрадь, т1ехь..

***Дарсил план:***

* 1. Орг момент.
  2. Раг1абазул диктант.
  3. Цебе малъараб такрар гьаби (тестал)
  4. Ц1ияб дарс
  5. Дарс щула гьаби.
  6. Дарсил х1асил
  7. Рокъобе х1алт1и.

***Дарсил ин:***

***1.***Орг момент.

***Раг1абазул диктант***

Кету мимидана, ункъо раххан, г1илла бати, гъал-гъалараб рас, гьабсаг1ат вач1ина, цо дагьабго ролъ, квасквас, релълъараб мац1, масъала, ассалам, Аллагь, Сулахъ г1ор, Хъах1абросулъа Мах1муд.

**Тест**

1. **Мац1алъул х1акъалъулъ г1елмуялъул кинал бут1аби грамматикаялъ жанире**

**рачунел?**

а) лексика; б) фонетика;

в) раг1и лъугьин; г) морфологияги синтаксисги

1. **Раг1абазул дандраялда гъоркьан х1ущ ц1ай.**

а) Роц1араб къо. Къо роц1ана. б) Расулица ах1ула. Ах1улаго ана.

в) Микьабилеб къо. Къо – микьабилеб. г) Нахъа хут1ана. Къеда нахъа гьой буго.

1. **Рекъонккеялъул бухьен бате.**

а) г1урул хехлъи б) хехаб г1ор;

в) хехго чвахана г) хехлъиялъул балагь.

1. **Хабариябги, т1алабиябги, суалиябги предложениял ах1ул предложенияллъун кин лъугьунел?**

а) ах1ул ишара хадуб лъун; б) ах1ун ц1алун;

в) рек1ел к1удияб асар (ццин, рохел, х1инкъи) загьирлъиледухъ абун;

1. **Подлежащеял рате.**

а) Гьаниб маххул нух лъун буго. б) Саг1ид, машина чуризе а.

в) Умумул пурцица рекьарулаан. г) Жакъа шагьаралда баг1арун буго.

1. **Подлежащее щиб х1алалда бугебали бихьизабулеб сказуемое бате.**

а) Ц1ад балеб буго. б) К1одо унтун йиго.

в) Эбелалъ щар ч1вана. г) Эмен сапаралъ ана.

1. **Г1адатаб глаголияб сказуемоялда гъоркьан х1ущ ц1ай.**

а) Г1ерет1 лъел ц1е. б) Бакъ баккулеб буго.

в) Эмен кьижун вуго. г) Реци лъуг1улеб буго.

1. **Сунда абулеб составияб сказуемоян?**

а) Цо подлежащеялъе бугеб 2-3 сказуемоялда;

б) 2 подлежащеялъе бугеб цо сказуемоялда;

в) Аслияб раг1удасаги кумекалъул глаголалдасаги г1уц1араб, цох1о маг1на кьолеб сказуемоялда;

г) Жубараб глаголалъул сказуемоялда.

1. **Ц1арулаб составияб сказуемое бате**

а) Дуда вихьарав чи дун вук1ана; б) Булбул гъот1ода кеч1 ах1улеб буго;

в) Мучариги чед гуро; г) Нижер росу ц1илъун буго.

1. **Глаголияб составияб сказуемое бихьизабе.**

а) Дур хабар дида бич1ч1улеб гьеч1о. б) Гьадав чи чанахъан гуро.

в) Нилъер Гьиматги палугьан лъугьана. г) Мун, гьудул, гьанже рокъове а.

1. **Аслияб падежалда бугеб подлежащеялдаса бит1араб дополнение кин бат1а бахъилеб?**

а) Рат1а рахъизе лъаларо: гьел цого суалалъе жаваблъун рач1уна.

б) Сказуемоялда цебе бугеб подлежащее, хадуб ккараб дополнение бук1уна.

в) Бит1араб дополнение сказуемоялда бухьараб бук1уна, подлежащее бук1унаро.

г) Т1адч1араб глагол – сказуемоегун бук1уна бит1араб дополнение.

1. **Хаслъул падежалда ругел определениязда гъоркьан мухъ ц1ай.**

а) Ясалъ баргъич меседил гьабуна. б) Ясалъ меседил баргъич ххуна.

в) Хьитал салаул ц1уна. г) Лъимал расанда салул гох1да.

1. **Определениелъун бугеб цадахълъел бате.**

а) Дица хъван буго «Х1акъикъат» газета. б) «Х1акъикъаталда» дир макъала бахъун буго.

в) Тохтур Х1ажи районалде ана. г) Нижер Х1ажи тохтурлъун вахъана.

1. **Хъвалсараб дополнение бате.**

а) Дун шофер вуго. б) Муса нижгун васандана.

в) К1удадаца лъималазе маргьа бицана г) Лъималаз шагьаралда сордо бана.

**13. Подлежащеялъул суалазда цебе «+» лъе**

Кинаб? щиб? лъил? лъица? лъихъ? лъида? чан? лъие? сунда? сундуе? кида? сунца?

14.  **Бит1араб дополнение жаваблъун бач1уна:**

а) аслияб п. б) актив п.

в) кьовул п. г) жинда п. суалазе.

**15. Определениялъул суалал рате:**

Лъил? сундул? кибе? щиб? чан? чанабилеб? лъие? сундуе? кинаб? Лъил? сундул?

**16. Сказуемоялъул суалал хъвай…………………………………………………………..**

**17. Хъалсараб дополнение кинаб падежалъул суалазе жаваблъун бач1унареб?**

**а) аслияб б) актив**

**в) жинда г) кьовул**

***Ц1ияб дарс***

**§35. Гьоркьор кколел раг1аби ва предложениял**

**1.** **Узухъда,** жакъа дун рокъов вук!ина.

**2.** **Валики,** жакъа дун рокъов вук!ина.

Гьал предложениял данде ккве. Щиб 6ат1алъи гьоркьоб бугеб? Бицунеб жоялда рак1ч1ей кинаб предложениялъулъ бугеб, щакдари киналъулъ бугеб? Кинал раг1абазул кумекалдалъун гьеб бихьизабулеб бугеб?

**Жинцаго бицунеб жоялде бугеб гьоркьоблъи бихьизабизе** к1алъалес х1алт1изарулел **раг1абазда гьоркьор кколел раг1абиян абула.**

Масала: 1) **Узухъда, *Марьямида*** *литература лъи1! лъала.* ***Узухъда***абураб гьоркьоб кколеб раг1уца бихьизабулеб буго бицунеб пикруялда к!алъалесул бугеб рак1ч1ей, божилъи.

2) **Дир талих!алъ,** *автобус ун батич1о. Дир талих1алъ абураб* гьоркьоб кколеб раг1уца бицунеб пикруялда к1алъалесул бугеб разилъи бихьизабулеб буго.

3) **Бицанихъе,** *нилъер волейболистал бергьун руго. Бицанихъе* абураб гьоркьоб ккараб раг1уца бицунеб пикру бач!араб бак! бихьизабулеб буго.

**Гьоркьор кколел раг1абазул 6ат1и-бат1иял маг1наби рук1уна**

|  |  |  |  |
| --- | --- | --- | --- |
| № | Маг1наби | Гьоркьор кколел раг1аби | Мисалал |
| 1 | Бат1и-бат1ияб даражаялъул божилъи: рак1ч1ей, щакдари. | *Узухъда, х1акъаб жо, унго-унгоги, бит1араб буго*- ц1ик1к1ун божилъи рак1ч1ей бихьизаби.  *Балики, цощинаб, нагагь, батизе бегьула*- щакдари | Узухъда, Г1али лъик1ав ц1алдохъан вуго.  Цощинав, дун кват1изе бегьула. |
| 2 | Рек1ел бат1и-бат1иял асарал: рохел, пашманлъи, рек1екълъи, разилъи. | Талих1алъ, насибалъ, бит1ккей г1еларищ, насиб гьеч1олъи бихьуларищ | Насиб гьеч1олъи бихьуларищ, к1удияв чи вихьизего вихьуларо гьанже бач1унеб г1елалда. |
| 3 | Калам бач1араб бак1: кисан, лъидасан раг1араб | Дир х1исабалда, бицанихъе, абухъего, лъилалиго пикруялда рекъон, пуланазул лъазабиялда рекъон. | Абухъего, дол лъик1ал гьалмагъзаби руго. |
| 4 | Каламалъул тартиб, ирга, пикрабазул бухьен | Цо бугони, к1иабизе бугони.., къокъаб раг1и, палх1асил, гьединаб къаг1идаялда. | Палх1асил, нижеда дурр мурад бич1ч1ана. |

**1. Гьоркьор кколел раг1абиги предложениялги хьвалаго, о6ращениялго г!адин, запятая лъун, рат!а гьарула, абулаго интонациялдалъунги рат1а гьарула. Масала:** 1) Талих1алъ, *Муслимат нижеда рокъой ятана.* (М. Ш.) 2) *Маг1арул гьаваялъ,* гьайгьай, *г1адамасе лъик1аб асар гьабула.* 3) *Муъмин дудаса разиго вотила,* дида гьеб лъала.

2. Т1адеги баян кьолел гьоркьор кколел предложениял скобкабаэдалъун, ялъуни къанаг!атго тире лъун, рат!а гьарула. Масала: 1) *Цо соналда ихдал* (гьеб бук1ана 1974 абилеб соналъул май моц1алъул авал) *ниж маг1арде г1игун гочунел колхозолъул г1ухьбузда данде ун рук1ана.*

2) *Юсупил лъабавго вацас* — гьеэул бищун гьит1насул къоло лъабго сон буго — *институт лъуг1изабуна.*

**Дарс щула гьаби:**

Х1ал1и 138 (бицун)

Х1алт1и 140 (хъван)

**Дарсил х1асил гьабила.**

**Рокъобе х1алт1и –** 142. П. 35

***Родной язык 11 класс***

***Дарсил тема:*** Жубараб нахъбилълъараб предложение.

***Дарсил мурад***: Жубараб нахъбилълъараб предложениялъе баян г1ат1ид гьаби. Гьелъул тайпаби рицине бажари ц1убай. Лъалхъул ишараби лъолел къаг1идаби лъималазда дурус гьари, цебе малъаралда рекъон.

***Дарсил алатал:*** доска, тетрадь, карточки..

***Дарсил план:***

* 1. Орг момент.
  2. Раг1абазул диктант.
  3. Цебе малъараб такрар гьаби (тестал)
  4. Ц1ияб дарс
  5. Дарс щула гьаби.
  6. Дарсил х1асил
  7. Рокъобе х1алт1и.

***Дарсил ин:***

***1.***Орг момент.

***Раг1абазул диктант***

Гъалгъалараб рас, ц1ирц1идана,

**Тест**

1. **Мац1алъул х1акъалъулъ г1елмуялъул кинал бут1аби грамматикаялъ жанире**

**рачунел?**

а) лексика; б) фонетика;

в) раг1и лъугьин; г) морфологияги синтаксисги

1. **Раг1абазул дандраялда гъоркьан х1ущ ц1ай.**

а) Роц1араб къо. Къо роц1ана. б) Расулица ах1ула. Ах1улаго ана.

в) Микьабилеб къо. Къо – микьабилеб. г) Нахъа хут1ана. Къеда нахъа гьой буго.

1. **Рекъонккеялъул бухьен бате.**

а) г1урул хехлъи б) хехаб г1ор;

в) хехго чвахана г) хехлъиялъул балагь.

1. **Хабариябги, т1алабиябги, суалиябги предложениял ах1ул предложенияллъун кин лъугьунел?**

а) ах1ул ишара хадуб лъун; б) ах1ун ц1алун;

в) рек1ел к1удияб асар (ццин, рохел, х1инкъи) загьирлъиледухъ абун;

1. **Подлежащеял рате.**

а) Гьаниб маххул нух лъун буго. б) Саг1ид, машина чуризе а.

в) Умумул пурцица рекьарулаан. г) Жакъа шагьаралда баг1арун буго.

1. **Подлежащее щиб х1алалда бугебали бихьизабулеб сказуемое бате.**

а) Ц1ад балеб буго. б) К1одо унтун йиго.

в) Эбелалъ щар ч1вана. г) Эмен сапаралъ ана.

1. **Г1адатаб глаголияб сказуемоялда гъоркьан х1ущ ц1ай.**

а) Г1ерет1 лъел ц1е. б) Бакъ баккулеб буго.

в) Эмен кьижун вуго. г) Реци лъуг1улеб буго.

1. **Сунда абулеб составияб сказуемоян?**

а) Цо подлежащеялъе бугеб 2-3 сказуемоялда;

б) 2 подлежащеялъе бугеб цо сказуемоялда;

в) Аслияб раг1удасаги кумекалъул глаголалдасаги г1уц1араб, цох1о маг1на кьолеб сказуемоялда;

г) Жубараб глаголалъул сказуемоялда.

1. **Ц1арулаб составияб сказуемое бате**

а) Дуда вихьарав чи дун вук1ана; б) Булбул гъот1ода кеч1 ах1улеб буго;

в) Мучариги чед гуро; г) Нижер росу ц1илъун буго.

1. **Глаголияб составияб сказуемое бихьизабе.**

а) Дур хабар дида бич1ч1улеб гьеч1о. б) Гьадав чи чанахъан гуро.

в) Нилъер Гьиматги палугьан лъугьана. г) Мун, гьудул, гьанже рокъове а.

1. **Аслияб падежалда бугеб подлежащеялдаса бит1араб дополнение кин бат1а бахъилеб?**

а) Рат1а рахъизе лъаларо: гьел цого суалалъе жаваблъун рач1уна.

б) Сказуемоялда цебе бугеб подлежащее, хадуб ккараб дополнение бук1уна.

в) Бит1араб дополнение сказуемоялда бухьараб бук1уна, подлежащее бук1унаро.

г) Т1адч1араб глагол – сказуемоегун бук1уна бит1араб дополнение.

1. **Хаслъул падежалда ругел определениязда гъоркьан мухъ ц1ай.**

а) Ясалъ баргъич меседил гьабуна. б) Ясалъ меседил баргъич ххуна.

в) Хьитал салаул ц1уна. г) Лъимал расанда салул гох1да.

1. **Определениелъун бугеб цадахълъел бате.**

а) Дица хъван буго «Х1акъикъат» газета. б) «Х1акъикъаталда» дир макъала бахъун буго.

в) Тохтур Х1ажи районалде ана. г) Нижер Х1ажи тохтурлъун вахъана.

1. **Хъвалсараб дополнение бате.**

а) Дун шофер вуго. б) Муса нижгун васандана.

в) К1удадаца лъималазе маргьа бицана г) Лъималаз шагьаралда сордо бана.

**13. Подлежащеялъул суалазда цебе «+» лъе**

Кинаб? щиб? лъил? лъица? лъихъ? лъида? чан? лъие? сунда? сундуе? кида? сунца?

14.  **Бит1араб дополнение жаваблъун бач1уна:**

а) аслияб п. б) актив п.

в) кьовул п. г) жинда п. суалазе.

**15. Определениялъул суалал рате:**

Лъил? сундул? кибе? щиб? чан? чанабилеб? лъие? сундуе? кинаб? Лъил? сундул?

**16. Сказуемоялъул суалал хъвай…………………………………………………………..**

**17. Хъалсараб дополнение кинаб падежалъул суалазе жаваблъун бач1унареб?**

**а) аслияб б) актив**

**в) жинда г) кьовул**

***Ц1ияб дарс***

**§35. Гьоркьор кколел раг1аби ва предложениял**

**1.** **Узухъда,** жакъа дун рокъов вук!ина.

**2.** **Валики,** жакъа дун рокъов вук!ина.

Гьал предложениял данде ккве. Щиб 6ат1алъи гьоркьоб бугеб? Бицунеб жоялда рак1ч1ей кинаб предложениялъулъ бугеб, щакдари киналъулъ бугеб? Кинал раг1абазул кумекалдалъун гьеб бихьизабулеб бугеб?

**Жинцаго бицунеб жоялде бугеб гьоркьоблъи бихьизабизе** к1алъалес х1алт1изарулел **раг1абазда гьоркьор кколел раг1абиян абула.**

Масала: 1) **Узухъда, *Марьямида*** *литература лъи1! лъала.* ***Узухъда***абураб гьоркьоб кколеб раг1уца бихьизабулеб буго бицунеб пикруялда к!алъалесул бугеб рак1ч1ей, божилъи.

2) **Дир талих!алъ,** *автобус ун батич1о. Дир талих1алъ абураб* гьоркьоб кколеб раг1уца бицунеб пикруялда к1алъалесул бугеб разилъи бихьизабулеб буго.

3) **Бицанихъе,** *нилъер волейболистал бергьун руго. Бицанихъе* абураб гьоркьоб ккараб раг1уца бицунеб пикру бач!араб бак! бихьизабулеб буго.

**Гьоркьор кколел раг1абазул 6ат1и-бат1иял маг1наби рук1уна**

|  |  |  |  |
| --- | --- | --- | --- |
| № | Маг1наби | Гьоркьор кколел раг1аби | Мисалал |
| 1 | Бат1и-бат1ияб даражаялъул божилъи: рак1ч1ей, щакдари. | *Узухъда, х1акъаб жо, унго-унгоги, бит1араб буго*- ц1ик1к1ун божилъи рак1ч1ей бихьизаби.  *Балики, цощинаб, нагагь, батизе бегьула*- щакдари | Узухъда, Г1али лъик1ав ц1алдохъан вуго.  Цощинав, дун кват1изе бегьула. |
| 2 | Рек1ел бат1и-бат1иял асарал: рохел, пашманлъи, рек1екълъи, разилъи. | Талих1алъ, насибалъ, бит1ккей г1еларищ, насиб гьеч1олъи бихьуларищ | Насиб гьеч1олъи бихьуларищ, к1удияв чи вихьизего вихьуларо гьанже бач1унеб г1елалда. |
| 3 | Калам бач1араб бак1: кисан, лъидасан раг1араб | Дир х1исабалда, бицанихъе, абухъего, лъилалиго пикруялда рекъон, пуланазул лъазабиялда рекъон. | Абухъего, дол лъик1ал гьалмагъзаби руго. |
| 4 | Каламалъул тартиб, ирга, пикрабазул бухьен | Цо бугони, к1иабизе бугони.., къокъаб раг1и, палх1асил, гьединаб къаг1идаялда. | Палх1асил, нижеда дурр мурад бич1ч1ана. |

**1. Гьоркьор кколел раг1абиги предложениялги хьвалаго, о6ращениялго г!адин, запятая лъун, рат!а гьарула, абулаго интонациялдалъунги рат1а гьарула. Масала:** 1) Талих1алъ, *Муслимат нижеда рокъой ятана.* (М. Ш.) 2) *Маг1арул гьаваялъ,* гьайгьай, *г1адамасе лъик1аб асар гьабула.* 3) *Муъмин дудаса разиго вотила,* дида гьеб лъала.

2. Т1адеги баян кьолел гьоркьор кколел предложениял скобкабаэдалъун, ялъуни къанаг!атго тире лъун, рат!а гьарула. Масала: 1) *Цо соналда ихдал* (гьеб бук1ана 1974 абилеб соналъул май моц1алъул авал) *ниж маг1арде г1игун гочунел колхозолъул г1ухьбузда данде ун рук1ана.*

2) *Юсупил лъабавго вацас* — гьеэул бищун гьит1насул къоло лъабго сон буго — *институт лъуг1изабуна.*

**Дарс щула гьаби:**

Х1ал1и 138 (бицун)

Х1алт1и 140 (хъван)

**Дарсил х1асил гьабила.**

**Рокъобе х1алт1и –** 142. П. 35